ჯაგანნათა

ჯაგანნათა (სანსკრ. जगन्नाथ jagannātha „მოსოფელიშ გჷნმაგე“) — ინდუისტური ღორონთი კრიშნაშ უთებუე გჷმოხანტუა ნოღა პურის (ოდიშა, ინდოეთი) ჯაგანნათაშ ოხიდას.

გჷნოჩამათ, ჯაგანნათა კრიშნაშ ძვალეფშე აკოგაფილი ქვერსემი ნოჭახნაკუ ოკო რდუკო, მარა თიშ თებას აკანურ ხეშუულებაშ უურებუობაქ ხე ვაუნწყუ.

ჯაგანნათა კრიშნაშ გემაჸვენჯეფშო, მუჭოთ რელიკვია, დიდ როლს ლაჸაფენს. წანმოწანას ართშა პურის თის ფაიტონს გეთმედვანა, ნამუსჷთ მორწუმეეფიშ მიარეკათამი პროცესია თოკეფით ეწმუკინანს. თე რიტუალიშ ბორჯის არძაშე ფანატიკური გემაჸვენჯეფი ფაიტონს ბარბალს თუდო ეთმუოლუნა, თიშენ ნამჷ-და, თეშნერო ღურელეფიშ შურეფი ხეთეშე „მოსოფელიშ გჷნმაგეშ“ ორენს მიანჭაფჷნა.

კატეგორია:ინდუისტური ღორონთეფი